钦定古今图书集成/明伦汇编/氏族典/第562卷 > 《郑樵通志》 > 綦连猛
## 钦定古今图书集成/明伦汇编/氏族典/第562卷 > 《郑樵通志》 > 綦连猛

按《北齐书綦连猛传》：“猛字武儿，代人。父元成，燕郡太
守。猛少有志气，便习弓马。永安三年，尔朱荣征为亲
信，至洛阳，荣被害，出奔建州，仍从尔朱兆入洛。普泰
元年，加征卤将军中散大夫。及兆败，乃归高祖，补都
督。步落稽等起逆，使猛讨之，大捷。元象二年，赏邙山
之功，封广兴县开国君。五年，别封石城县开国子。天”
保元年，除都督、《东秦州》刺史，别封覆城县开国男。皇
建元年，封石城郡开国伯，寻进爵为君。二年，从肃宗
讨溪贼，大捷。三年，别封武安县开国君。奉世祖敕，恒
令在嗣主左右，兼知内外机要之事。三年，别封义宁
县开国君。五年，封山阳王。猛自和士开死后，渐预朝
政，除光州刺史。忽有人告和士开被害日，猛亦知情，
遂削王爵，止以开府赴州。在任宽惠清慎，吏民称之。
寻征还，令在南兖防捍后主。平阳败还，又征赴邺，除
大将军。齐亡入周，寻卒。